GiliGold/VAD_KnessetCorpus huggingface dataset:
משה גפני: אבל לא הייתה איזו התנגדות או משהו.
רונית גדליאן: לא.
רונית גדליאן: רק זמן היערכות מבחינה משפטית לתקן את הסכם ההלוואה, עד שהם יתחילו להעמיד את ההלוואות בריבית הנכונה.
משה גפני: אנחנו נמשיך לעקוב אחרי העניין הזה.
משה גפני: אם יש בעיות אני מאוד מבקש להודיע לנו על כך.
משה גפני: לנו זה חשוב מאוד מכיוון שבשנה הקרובה יהיו נושאים כבדים מאוד בנושא של הדיור.
משה גפני: הולכים להיות פתרונות נוספים והחלק הזה הוא מאוד חשוב, אבל זאת רק סנונית שמבשרת את בוא האביב בעניין של הדיור.
משה גפני: הולכים להיות שינויים דרמטיים.
משה גפני: אתם עוד לא יודעים על כך.
אריאל יוצר: אנחנו מקווים שיהיו שינויים דרמטיים.
משה גפני: אני מקווה שאתם מקווים.
משה גפני: הולכים להיות שינויים בעניין הזה.
משה גפני: על סדר היום שינויים בתקציב לשנת 2012.
משה גפני: פנייה מספר 13 -
רועי כפיר: הפנייה נועדה לתקצוב תמיכה בהצטיידות במכשור רפואי בבתי חולים ציבוריים לא ממשלתיים בסך של 3,000 אלפי שקלים.
משה גפני: בעד אישור פנייה מספר 13 – פה אחד הפנייה אושרה תודה רבה.
משה גפני: אני מבקש למסור הודעה בקשר להעברה תקציבית שהועברה בשנת 2011, בקשה מס' 9000 – 543 ו-8 – היה עבור כיבוי אש.
משה גפני: מס' 8 לא הופיע ברשימה.
משה גפני: אנחנו מוסיפים את ההעברה – ההעברה היתה עבור כיבוי אש, והושמט המס' 8 מבקשת ההעברה.
משה גפני: אני מבקש להודיע שאנחנו מוסיפים את בקשה מס' 8 – הכוונה היתה לכיבוי אש, להוסיף עבור הכיבוי המוטס, נדמה לי.
משה גפני: זו היתה תקנה שכולם הצביעו בעדה, וזו רק טעות טכנית.
משה גפני: לפני שנתחיל בסדר-היום אני מבקש למסור הודעה בקשר להעברה תקציבית שהועברה בשנת 2011, בקשה מס' 9000 – 543 ו-8 – היה עבור כיבוי אש.
פניה קירשנבאום: אפשר הצעה לסדר?
פניה קירשנבאום: כבוד היושב-ראש, חברים, אורחים, אנחנו עדים ביומיים האחרונים למהומה שמתחוללת בשלטון המקומי, ואני תמיד נגד שביתות, אבל ההחלטה האחרונה תביא לחיסרון של כ-600 מיליון שקל לשלטון המקומי, ואתה, כבוד היושב-ראש, יודע, ואתה לחמת לא מעט בעד השלטון המקומי במענקי איזון.
פניה קירשנבאום: פגיעה של 600 מיליון שקל בשלטון מקומי – סימן קריסה של השלטון המקומי, טוטלית.
פניה קירשנבאום: אני מבינה שצריך להקל עם הציבור, וצריך לתת הנחות מארנונה, אבל זה ודאי לא צריך להיות – פעם אחת, לא על חשבון השלטון המקומי, אלא השלטון המרכזי חייב לקבל החלטה, מאיפה מגיע הכסף, ופעם שנייה, אנחנו עדים, היינו יחד כולנו למחאה החברתית בקיץ, והיא דיברה על כך שרוב הפגיעה בציבור זה דווקא באותה שכבה שעובדת, משלמת מסים, וקורסת תחת נטל תשלום המסים.
פניה קירשנבאום: מי שיממן היום את כל 600 מיליון השקלים על-ידי העלאת הארנונה זה שוב אותו ציבור שעובד, משלם מסים, משרת בצה"ל, וקורס תחת נטל המסים.
פניה קירשנבאום: אדוני היושב-ראש, אני מבקשת ממך לקיים פה דיון בוועדת הכספים, לזמן לפה את שר הפנים, ולקבל החלטה, מה עושים עם השלטון המקומי.
ציון פיניאן: היות שהרבה מאתנו באו מהשלטון המקומי, יש רשויות מקומיות שביקשו הן את ההעלאה בארנונה, כמו קריית מוצקין, כמו טבריה, ושר הפנים לא אישר את ההעלאה.
ציון פיניאן: טוב היו עושים אם היו מתעשתים, ונענים לבקשתו של ראש הממשלה, לדחות את השביתה.
ציון פיניאן: זה מריח לא טוב.
פניה קירשנבאום: אמרתי שאני נגד השביתה, אבל הבעיה קיימת, ויש לטפל בה.
ציון פיניאן: אולי העילות הן מוצדקות, אבל לא העיתוי.
יצחק וקנין: בדרך לפה תפס אותי יושב-ראש ועדת הפנים, ואמר לי: יש לי מאות בקשות, של לפחות 100 רשויות, לקיים דיון אצלו בנושא, ולזמן את שר הפנים, והוא מתלבט, מה לעשות.
יצחק וקנין: אמרתי לו: אם לא תזמן את הדיון, יזמן אותו משה גפני.
משה גפני: יודע צדיק נפש בהמתו.
משה גפני: אני מכין את היושב-ראש.
משה גפני: לא כל אחד היה אומר לך את מה שאמרתי.
משה גפני: אבל אמרת נכון.
משה גפני: בבקשה, חבר הכנסת חנין.
דב חנין: אדוני היושב-ראש, אני לגמרי מצטרף לרמז שהשמיע חבר הכנסת וקנין בעניין הצורך בדיון של ועדת הכספים בסוגייה הזאת.
דב חנין: לגופו של עניין, אני לגמרי ער למצוקתן האמיתית והקשה של הרשויות המקומיות – אני חושב שמטילים עליהן נטלים רבים, ולא נותנים להן כלים ואפשרויות.
דב חנין: אני רק מביע צער על כך שבחלק מהנושאים הרשויות המקומיות, במקום להתייצב לצדם של האזרחים, מול הממשלה, ולדרוש מהממשלה לתת את חלקה, הרשויות המקומיות מפנות חלק מהביקורת וחלק מהאש כלפי מי שרוצה להגן על האזרחים.
דב חנין: למשל, אם מדובר על פטור מארנונה לנכים או לנפגעי נכויות נפש, זה כסף קטן, אבל המשמעות של זה לאותם נכים או לאותם מוסדות, היא עצומה.
דב חנין: אם הרשויות המקומיות אומרות: בואי, הממשלה, תני גם את את חלקך, כולנו נתייצב בעד; אם הן מנסות לסמן את הציבורים הכי מוחלשים כיעדים למתקפה, אני חושב שיש בעיה עם העמדה הזאת.
משה גפני: חברת הכנסת פניה, אני התלבטתי בעניין הזה.
משה גפני: הוועדה, כלומר, ניסינו למחוק את חרפת הממשלה ב-2003, שפגעה במענקי האיזון, פגעה בשלטון המקומי באופן בלתי-מידתי, לא נכון.
משה גפני: זה היה ממש חרפה באותו זמן.
משה גפני: לנו היה יעד – לי אישית היה יעד, לוועדה היה יעד – להחזיר הכול חזרה.
משה גפני: יש הרבה דברים שרצינו להחזיר מ-2003, חלק מהדברים היה גם הנושא של השלטון המקומי, וברוך השם, הצלחנו – החזרנו את מענקי האיזון למעמדם הקודם מבחינתם היקפם, מבחינת הגודל שלהם וכל מה שנקבע לעניין הזה.
משה גפני: התלבטתי ביני לבין עצמי.
משה גפני: למשל, היה החוב של הפטור מארנונה לאנשים עם מוגבלות, למוסדות של אנשים עם מוגבלות, ומשום מה, החליטה הנהלת הקואליציה, להעביר את זה לוועדת העבודה והרווחה, וחיים כץ התנצל בפניי – אמר: זה חוק שלי.
משה גפני: אם זה היה מגיע לכאן, היינו מקיימים את הדיון הזה, מאיפה משפים את ראשי הרשויות.
משה גפני: בהצלחות של העניין אני לא מקבל קרדיט, אז דווקא בכישלונות אני צריך לדון?
משה גפני: בוחבוט בא אליי בטענות.
משה גפני: הוא שלח אליי שליחים, שאני מצליח לעשות על מה שאני רוצה, ולא הצלחתי לעשות את המים - סימן שלא רציתי.
משה גפני: מה זה לא רציתי?
משה גפני: אני יורק דם בנושא המים.
משה גפני: יכול לעשות כל מה שאני רוצה?
משה גפני: יש ממשלה, יש קואליציה, יש כנסת, יש שלטון מקומי.
משה גפני: אני מקווה שתצליח עם המים, אבל זה לא דבר של מה בכך.
משה גפני: אני אשקול את ההצעה הזאת, כי בכל אופן, מדובר בשביתה.
משה גפני: אני גם סבור, כמו חבר הכנסת פיניאן – הם לא היו צריכים להתחיל בשביתה; היו צריכים קודם לקיים את הדיון כאן, היה צריך להיעתר לבקשתו של ראש הממשלה.
משה גפני: לא יורים בנושא כל כך מהר בנושא שהם צודקים, אגב – לא היה צריך מייד ללכת לשביתה אלא קודם לקיים את הדיונים, לא לאבד אמון במערכת.
משה גפני: המערכת עזרה להם, אנחנו באים עם קבלות.
משה גפני: אני זוכר את הישיבות הראשונות שהיו כאן - היו כאן ראשי השלטון המקומי, אז עוד היה עדי אלדר, עם כל אנשיו, ואמרו: תסתכל, מענקי האיזון עומד על מיליארד ו-800 מיליון, והיום זה מתקרב ל-3 מיליארד.
משה גפני: הם היו סקפטיים, חשבו שלא נצליח, והצלחנו.
משה גפני: היה צריך לתת לנו את הקרדיט בעניין הזה.
משה גפני: אני שוקל את העניין ברצינות.
משה גפני: יכול להיות שנקיים את הדיון הזה, ויכול להיות שגם לא תהיה ברירה, ונצטרך לקיים את זה, כי התקציב הוא אצלנו, ונצטרך לקבל החלטות גם לגבי העלאות של מסים וגם של ארנונה.
משה גפני: אגב, האמירה הזאת, של אוכלוסייה שעובדת ומשרתת בצה"ל, והיא משלמת את המסים, לגבי ארנונה, היא לא נכונה.
פניה קירשנבאום: במצב החדש זה ייפול בעיקר עליהם.
משה גפני: הנכים משלמים את המים – מחיר מלא, התשלומים לעיריות זה תשלומים מלאים.
משה גפני: לצערנו הרב, לא עושים הבחנות בעניין הזה.
משה גפני: היה צריך לעשות הבחנות.
משה גפני: זה לא מס הכנסה, זה לא המסים הישירים; נושא המים וכל מה שנלווה לשלטון המקומי, זה כמו המיסים העקיפים – שכולם משלמים אותו דבר, אבל הנטל חל על כולם, ומי שיש לו יותר, המצוקה אצלו יותר קלה, ומי שיש לו פחות, המצוקה יותר קשה.
משה גפני: אני סבור שכולם נמצאים במצב שזה בלתי-נסבל, ורשויות חלשות ייפלו, וגם יעשו להם ועדות קרואות.
משה גפני: צריך להימנע מהעניין הזה ולמצוא לעניין פתרון.
יצחק וקנין: ואחרי זה שוב יחזרו לפה.
משה גפני: ניתן להם שוב תוכנית הבראה ושוב נוסיף להם כסף, והמעגל החוזר הזה הוא לא לעניין.
משה גפני: צריך למצוא פתרון לפני שזה קורס.
פניה קירשנבאום: מכיוון שאנחנו לא עובדים לפי הגאווה האישית שלנו, אני מציעה שנשכח שהנושא הזה נדון בוועדת העבודה והרווחה.
משה גפני: הוא בא אליי והתנצל, הכול בסדר.
משה גפני: אני לא הייתי נותן להעביר חוק כזה, בלי שהייתי יודע, מה השיפוי שלו.
משה גפני: אנחנו יחד אתך שותפים להרבה החלטות שהועברו לוועדה, שהמקום של הדיון הזה היה אמור להיות פה בוועדת כספים, ואתה יודע למה אני מתכוונת.
משה גפני: ואת צודקת, אבל אין מה לעשות.
משה גפני: אבל אנחנו צריכים להחזיר את המושכות לוועדת הכספים, לעשות פה דיון, כי חוץ מוועדת כספים אין עוד ועדה שיכולה לסייע לשלטון המקומי כמונו, לכן אני מבקשת לקיים דיון.
משה גפני: עוברים לסעיף הראשון על סדר-היום: צו הבלו על דלק (פטור והישבון)(הוראת שעה מס' 2), התשע"ב - 2012; צו תעריף המכס והפטורים ומס קניה על טובין (הוראת שעה מס' 12), התשע"ב - 2012 (הפחתת המס על סולר המשמש לייצור חשמל).
ערן יעקב: בעקבות הפגיעה שחלה באספקת הגז המצרי מזה זמן, ב-2011 נתנו הטבה משמעותית בסולר היות שבכלל, כל יצרני החשמל המורשים, בעלי רשיון, היו זכאים לקבלת הסולר בהנחה משמעותית, בהתאם להסדר הסולר.
ערן יעקב: המשמעות של ההנחה המשמעותית שנתנו לסולר, לייצור חשמל - ניתן בהנחה של 69 אחוז.
ערן יעקב: נכון להיום חלק מהעיכוב שחל, שאנחנו מביאים את זה רק היום, כי היה חוסר ודאות גדול ביכולת שלנו להפחית את המחיר, כי אם לא ניתן הטבה, ולא נפרוס את גודל העלייה על פני זמן, או לא נשטיח את העלייה, ב-2012 היינו חווים עלייה במחירי החשמל של 30 אחוז לצרכן.
ערן יעקב: מדובר בעלייה משמעותית, רבה, לכל הדעות.
ערן יעקב: כתוצאה מכך, מתוך מאמץ להפחית את שיעור העלייה לצרכן, גם האוצר נרתם לתהליך הזה במתן הפחתה משמעותית בבלו על הסולר, והמשמעות, להפחית את הסולר כך שההנחה שתינתן היא 88 אחוזים לארבעה חודשים, ולכל השנה - 69 אחוז, כלומר כל שנת 2012 תהיה הנחה משמעותית על הבלו על הסולר, שמשמעותה לפחות כ-4 אחוזים מהמחיר לצרכן.
שלמה מולה: למה לא מההתחלה?
משה גפני: אני רק רוצה שהוא ישלים.
משה גפני: גם, מאיפה המספרים האלה – 69 אחוז?
משה גפני: גם אחרי זה המספר הזה.
משה גפני: אני שובר את הראש כבר שבועיים, מה זה 69 אחוז?
משה גפני: למה לא 71?
ערן יעקב: 69 אחוז בא ממקום שגם היום התעשייה זוכה ל-69 אחוז הפחתה.
משה גפני: למה לא 70?
משה גפני: למה לא 80?
משה גפני: בעולם המס לפעמים חלק מהמספרים נראים כאלו – צריך לקבוע מספר, אז אם היה 70, היית שואל: למה לא 72?
משה גפני: למה לא 100?
משה גפני: זה אני גם שואל עכשיו.
משה גפני: אבל למה 69?
משה גפני: זה סתם סקרנות.
משה גפני: הסדר הסולר – למה היה 69?
משה גפני: זה היה עוד אצל הירשזון.
משה גפני: בהסדר הסולר, כשהשווינו את המס של הסולר, את הבלו על הסולר לבלו על הבנזין, מתוך מטרה לשמר הן את המפעלים והן גופים אחרים, אז 69 אחוז היה אותו אחוז ששימר כך שהתעשייה לא תחווה פגיעה באותה העלאה, לכן היה 69 אחוז.
משה גפני: משם המשכנו ולמדנו לגבי ההנחה כרגע לייצור חשמל.
משה גפני: למה 88 אחוז – זה מאפשר ליצרנית החשמל, נכון להיום חברת חשמל, וככל שיהיו יצרנים אחרים, גם הם יהיו זכאים לאותה הטבה- - -
קריאה: OPC, יכול מאוד להיות שתהיה כבר ב-2012.
שלמה מולה: חברת החשמל תזכה בהטבה?
ערן יעקב: הצרכן יזכה בהטבה.
שלמה מולה: מה האחוז שיירד לצרכן?
שלמה מולה: ב-2012 היה צריך להיות 30 אחוז עלייה, והעלייה תהיה בסביבות כ-6 אחוז.
שלמה מולה: כחלק מזה, זה הטבת הבלו, שאני מדבר עליה כרגע, שמשמעותה במחיר לצרכן – כ-4 אחוז.
שלמה מולה: מה זה 18 אחוז, שדיווחתם על זה לפני כשבועיים, התייקרות החשמל ב-18 אחוז?
משה גפני: לא דווח.
משה גפני: אני נותן לך נתונים, כמו שהם ידועים.
משה גפני: נמצאת פה רשות החשמל, ואם תשאל אותה, תקבל נתונים יותר מדויקים לגבי המשמעות – היא אחראית על התעריפים, אבל לשאלתך, המשמעות של ההנחה בסולר היא כדי לאפשר לצרכן לקבל עלייה לא גדולה במחיר החשמל.
ציון פיניאן: אני מבין שזה מתחיל בשלושת החודשים האלה ב-88 אחוז, ו-69 אחוז לקראת סוף השנה.
ציון פיניאן: העלות זה 4.2 מיליארד שקל לשנה?
ערן יעקב: הסכום הרעיוני לגבי העלות העודפת, שהיה נצבר לרשות המסים - כן.
ציון פיניאן: מאיפה תכסו את החור הזה?
ציון פיניאן: זה לא חור, כי חברת החשמל באופן קבוע, בעסקים כרגיל, רוכשת סולר ברמה מסוימת על פני זמן.
ציון פיניאן: נניח שאנחנו בעולם שיש גז, כפי שהיה טרם הפגיעה, אז בעולם כזה הצריכה הרגילה של חברת החשמל עומדת סביב מיליארד ו-200 ₪ מסים בשנה.
ציון פיניאן: אנחנו לא רוצים מעבר לעלות הרגילה, כדי לא לפגוע בתקציב המדינה, לגבות, והסכום הזה היה מתקבל לולא היינו מבצעים הפחתה, אז זה הסכום הרעיוני שהיה יכול להתקבל לולא היינו מבצעים את ההפחתה על-מנת להירתם.
משה גפני: ההערכה שלכם מוגזמת.
משה גפני: לא, כי זה ליטרים.
משה גפני: זה נורא פשוט לחישוב.
פניה קירשנבאום: אתה בעצם אומר שמיליארד ו-200 נגבה בכל מקרה, ומה שאנחנו נותנים הנחה, זה בהנחה וירטואלית.
פניה קירשנבאום: כשאני פונה אליכם, ומבקשת לפתוח מסלול של קופות גמל, לפטור אותם בעתיד מרווחי הון, אתה אומר לי שזה לא וירטואלי, כי זה מה שבאמת הייתי גובה.
פניה קירשנבאום: הרי אם אין, אין חיסכון, ואתה לא גובה את הכסף הזה, אז אתה אומר שאתה לא יכול לתת פטור, כי זה לא וירטואלי, ופה זה וירטואלי.
פניה קירשנבאום: איך אתה מסביר את זה?
ערן יעקב: אם היושב-ראש מאפשר עכשיו את הדיון על קופות הגמל, אני מוכן לענות.
משה גפני: אני מאפשר לענות בשני משפטים על העניין הזה.
משה גפני: זה וירטואלי או לא?
משה גפני: למה חשמל זה וירטואלי וקופות גמל לא?
משה גפני: נניח שהיום אנחנו בעולם שאין הנחת בלו על הסולר לחברת החשמל, חברת חשמל צריכה לצרוך סולר כדי שהצרכנים במדינת ישראל יזכו לחשמל.
משה גפני: בהנחה שהיא צורכת את הסולר, מתוך ידיעה שהסולר הצפוי לה הוא הסולר, כפי שניתן על-ידי הגורמים המוסמכים, הרלוונטיים והמקצועיים, המשמעות של הבלו שהיינו גובים עבור הסולר הזה הוא עוד 4.6 מיליארד שקל.
משה גפני: היות שהמס על הסולר הוא מס קצוב, פשוט לחשב את זה – זה לשאלתך הקודמת – לוקחים את כמות הליטרים, מכפילים, ויש תוצאה.
משה גפני: לדעתי, אתם לא עוברים את ה-2 מיליארד.
משה גפני: זו עלות שלא נגבית.
משה גפני: לעניין הקופה, חלק מהצריכה מותנית – קיץ, חורף, זו צריכה משתנה.
משה גפני: היה לנו חורף קשה – הצריכה גדלה בדצמבר, זו גם הסיבה שחל עיכוב.
משה גפני: הרווחים היו גדולים – צריכת חשמל גבוהה.
משה גפני: כתוצאה מהבלו, אבל אל תשכח שאנחנו בעולם של 69 כל השנה.
משה גפני: אבל חברת החשמל הרוויחה מהצריכה הגבוהה, ואתם קיבלתם גם מסים גבוהים יותר.
משה גפני: שאל אותה.
משה גפני: רוצים להעלות כשיש צריכה נמוכה, כי הרווחים נמוכים יותר, כלומר כשיש צריכה גבוהה, הרווחים גבוהים יותר.
משה גפני: לעולם יש לך מרווח על פר יחידה, כי יש לך יותר ביקוש.
משה גפני: לקופות יש מסלולים שונים.
משה גפני: אם אומרים שזה חלף טווח בינוני, ובו אנו אומרים שבכניסה אין שום הטבה אלא רק ביציאה – אני מסכים אתך.
משה גפני: בסופו של תהליך ניתן לראות את זה כמשהו שההפסד בגינו הוא קטן, אולי כמו שאת אומרת.
משה גפני: לא חישבתי את זה.
משה גפני: אין, זה נרשם בפרוטוקול.
משה גפני: המשמעות של זה, אם רוצים לתת חיסכון לטווח הבינוני, ואומרים שאין שום הטבות בכניסה , ואומרים שביציאה רוצים לתת, אז ההטבה קיימת, נדחקת למרחק, יש לזה משמעויות, אבל הן לא הרות גורל, לצורך העניין.
משה גפני: חברת החשמל, בדיון הקודם בנושא הזה היה מר שפירא, שהיה יושב-ראש הרשות.
מנחם קמיש: בוא נבדיל בין רשות חשמל לחברת החשמל.
משה גפני: אני שואל גם אותך וגם את חברת החשמל, מה שמעניין את הממשלה, הממשלה עושה נכון שהיא מפחיתה את הבלו על הסולר לחשמל, כי היא רוצה לעזור לצרכנים – המצב לא טוב, ועצם העובדה שהמחירים עולים באופן כל כך גבוה, ההפחתה הזאת תפחית את המחיר לצרכן עכשיו, שזה יהיה 88 אחוז בארבעת החודשים האלה?
שלמה מולה: יכולים לומר לנו גם בשנתיים הקודמות, כמה אחוז צריכת החשמל לצרכן?
מנחם קמיש: לפני כשלושה חודשים זיהינו שב-2012 צפויה עלות החשמל לעלות בכ-30 אחוז באותה שנה.
מנחם קמיש: פנינו לגורמי הממשלה השונים כדי שיירתמו וייתנו את חלקם.
מנחם קמיש: רכיב אחד בעלות החשמל זה הבלו על הסולר.
מנחם קמיש: פנינו לאוצר, הוא כאן נותן את תרומתו.
מנחם קמיש: ההנחה הזאת תגולגל במלואה לצרכן, כלומר במקום עלייה של 30 אחוז, התרומה הזאת תפחית 4 אחוז, קרי 26 אחוז.
משה גפני: רק 4 אחוז מפחית?
יצחק וקנין: הייתי בדיון בוועדת הכלכלה בנושא הזה.
יצחק וקנין: העניין שלהם זה ההפרש בשימוש בין הגז לסולר.
יצחק וקנין: יוצא מצב שבגלל הבעיה במצרים יש שימוש גובר בסולר כי לא מספקים להם את הגז.
יצחק וקנין: לדעתי, זה לא בטוח שב-2012 השימוש הזה יהיה גבוה, ולכן גם כל מה שאתה אומר, ערן - בסולר.
שלמה מולה: ההתייקרות תהיה ב-26 אחוז, בשורה התחתונה?
מנחם קמיש: עדיין לא דיברתי על התעריף.
משה גפני: אתה אומר שההפחתה של ארבעה חודשים ב-88 אחוזים, לאחר מכן, ביתרת שנת התקציב ב-69 אחוזים יפחית מהתעריף לצרכן ב-4 אחוזים?
משה גפני: אסייג את זה: אם ההפחתה הזאת תהיה במשך כל השנה, שזה מה שאני צופה שיקרה, כי אם הגז המצרי לא יגיע- - -
משה גפני: עזוב את הגז המצרי.
משה גפני: בא משרד האוצר, באה רשות המסים ואומרת: אני מפחיתה את הבלו על הסולר לחשמל, 4 חודשים ב-88 אחוזים, ושאר החודשים ב-69 אחוזים - זה הקבוע.
משה גפני: את זה מבקשים שנאשר.
משה גפני: אני שואל, רק זה – תכף נדבר על הדברים האחרים, כי חשוב לנו לדעת את התעריפים, כמה זה מפחית בתעריפים?
משה גפני: זה קבוע, והם אומרים בדיון מה הם מבקשים להפחית.
משה גפני: ה-30 אחוז כולל בתוכו את ההנחה של 69 על הבלו על הסולר.
משה גפני: אז מה יש פה חברת חשמל?
משה גפני: אם לא ההנחה, בכלל היינו ב-60 אחוז.
משה גפני: אז אולי כדאי שבמקום חשמל, נביא יהלומים מאפריקה.
משה גפני: אני לא יודע מה הולך להיות מחיר החשמל, וזה חברת החשמל.
יצחק וקנין: חברת החשמל נמצאת ב-70 מיליארד שקל גירעון – לא זוכר את הסכום המדויק.
יצחק וקנין: איך הם יכסו את הפער הזה?
יצחק וקנין: היא עוד מעט חדלת פירעון.
יצחק וקנין: המצב של חברת החשמל – אלה נתונים מדויקים.
יצחק וקנין: טחנתי את זה בוועדת הכלכלה, ולכן, כדי לצמצם את הפערים, אתם חייבים לעשות- - -
מנחם קמיש: לגבי התעריף, מאחר שהעלייה הזאת היא זמנית, עד שיגיע הגז הישראלי, שמוערך ביולי 2013, ואז תהיה הפחתה בעלות- - -
משה גפני: אתה מדבר על 19 אחוזים שעליהם יש הפחתה ארבעה חודשים – זה משפיע ב-4 אחוזים על התעריף?
משה גפני: יש חבילה ממשלתית שאמורה לפרוס את העלייה.
משה גפני: העלייה היא זמנית.
משה גפני: אמרת שב-30 אחוז הנחה אתם לקחתם בחשבון את ה-69 אחוזים הנחה - הבנתי.
משה גפני: הממשלה מוסיפה עוד הנחה: ארבעה חודשים זה יהיה לא 69 אחוזים אלא יהיה עוד 19 אחוזים - 88 אחוזים, הנחה של ארבעה חודשים.
משה גפני: רק זה מפחית את התעריף ב-4 אחוזים?
משה גפני: לא, זה מפחית באחוז.
משה גפני: אז אנחנו ב-29 אחוזים?
משה גפני: המטרה היא לפרוס את עליית התעריף על פני שלוש שנים, כלומר אם צפויה ב-2013 ירידה של כ-4 אחוז ו-6 אחוז בעלות הדלק, אם נפרוס את זה על פני שלוש שנים, הכיוון הוא שהתעריף בחודשים הקרובים יעלה רק ב-6 אחוז, ויישאר קבוע כך למשך מספר שנים, עד 2014.
משה גפני: כלומר עליית התעריף צפויה בשיעור של כ-6 אחוז עד 2014, בלי הגז המצרי.
משה גפני: אם יהיה גז מצרי, נשקלל את העלות המופחתת של הגז המצרי, והתעריף יירד יותר – תלוי בכמה יגיע.
משה גפני: יש אי-ודאות מאוד גדולה.
משה גפני: בשנה שעברה הגז המצרי הגיע, רק בשליש מהשנה היתה אספקת גז מצרי.
משה גפני: כלומר המחיר עתיד לעלות ב-6 אחוזים, ולא מה שהתפרסם, וזה מוסמך.
משה גפני: זה צריך להיסגר מול כל גורמי הממשלה.
משה גפני: אם הממשלה היתה בשנה הזאת, כדי לעזור לחברת החשמל, היתה מורידה בכלל את הבלו על הסולר, כמה היה עולה?
משה גפני: זו רק שאלה תיאורטית.
משה גפני: אם הבלו היה 0, המשמעות היא עוד 6 אחוז בתעריף.
משה גפני: אני רוצה לעדכן אתכם: ערן יעקב מבקש להפחית את הבלו על הסולר לחשמל, שזה מפחית במידה מסוימת את מחירי החשמל.
משה גפני: אומר מר קמיש שהעלייה הצפויה היא 6 אחוזים – זו העלייה הצפויה.
שלמה מולה: אבל הוא אמר שפורסים את זה לשלוש שנים.
ערן יעקב: פורסים את זה.
משה גפני: פורסים את זה לשלוש שנים.
משה גפני: אני שאלתי, כמה אחוזים יופחת, אם יבטלו את הבלו על הסולר הזה למשך כל השנה, מה יקרה עם מחירי החשמל?
משה גפני: אומר מר קמיש, שאם משרד האוצר יוותר על הבלו על הסולר לחשמל, זה יופחת בעוד 6 אחוזים, כלומר לא תהיה העלאה במחירי החשמל.
אמיר אדרי: אבל את ה-6 אחוז צריך שוב- - -
משה גפני: ואז ביקש מר אדרי את רשות הדיבור.
אמיר אדרי: ההנחה של 88 אחוזים נקבעה תוך שמירה על איזונים, כלומר מצד אחד, להפחית את העלייה לצרכן, ומצד שני, לשמור על הכנסות המדינה.
אמיר אדרי: אם נפחית מעבר ל-88 אחוזים, אנחנו פוגעים בהכנסות המדינה בשנה שבה ממילא יש קיטון בהכנסות המדינה כתוצאה מהפעילות הכלכלית, לכן חשוב להדגיש את זה.
שלמה מולה: בכמה?
ערן יעקב: מיליארד ו-300 בערך.
ערן יעקב: המשמעות של מה שאומר אמיר, שהמשמעות של לשמר את ה-88 אחוזים, זה בסופו של דבר – יש פה מאזן בין צורך המדינה לשמר את הכנסותיה, שמשמש למטרות כאלה ואחרות, למול הצורך שהציבור לגרום כך שהעלייה לא תהיה כזו שהציבור לא יכול לעמוד בה, ולצורך כך נעשה פה שילוב של גורמים רבים בתוך משרדי הממשלה, כדי לגרום לידי כך שהעלייה תהיה רק ב06 אחוזים או כ-6 אחוזים, זה אומר תוך כדי פריסה.
ערן יעקב: יכול מאוד להיות שנפרוס – זה יכול להיות לעוד תחומי מס אחרים, כלומר כל המשרדים פה מתאמצים בצורה מאוד משמעותית, ובאמת משמעותית נרתמים, כדי שהעלייה תהיה כזו, שכפי שנאמר פה, שתהיה כ-6 אחוזים ולא תעמוד על 30 אחוז ב-2012.
ערן יעקב: עלות ההחלטה – אם אתה מסתכל עליה ברמה הרעיונית- - -
שי חרמש: בוויתור מס, כמה זה?
ערן יעקב: זה יכול לעמוד על 4.2 מיליארד שקל, כרעיוני, לולא היינו נוקטים- - -
ערן יעקב: איזה רעיון יש פה?
ערן יעקב: אתה מוריד גביית מס ב-4 מיליארד - תקרא לילד בשמו.
ערן יעקב: רעיוני מאוד.
ערן יעקב: תגיד מילים ברורות: אתה גובה פחות מס.
ערן יעקב: מדינת ישראל באופן הזה, שהיא לא ממסה את הבלו בשיעורו המלא, יש השלכות של מס.
ערן יעקב: מאיפה אתה מחזיר את זה?
ערן יעקב: לא צריך להחזיר את זה.
ערן יעקב: - - -תחזית המס שלך?
ערן יעקב: התקציב של מדינת ישראל הוא דו-שנתי, הוא נקבע עם יעדי תקציב ברורים ולצורך כך, כל עוד אנחנו בעולם שהצגנו כרגע, בעולם של אין גז, בעולם של 69 אחוזים מעל ארבעת החודשים הנותרים ל-88 אחוזים, אנחנו מאוזנים – זו המשמעות.
ערן יעקב: כפי שנאמר פה, המשמעות היא לייצר חשמל במחיר סביר לצרכן אל מול הצורך לייצר תקציב בעולם, שאנחנו הולכים לתקופה לא פשוטה ב-2012- - -
ערן יעקב: בתחזית ל-2012 הופיע 4 מיליארד או לא?
ערן יעקב: אמרתי שלא.
ערן יעקב: בתוכנית של 2012 לא נבנה שלא יהיה גז.
שלמה מולה: אני מציע שנקרא לילד בשמו - מדובר במס עקיף; זה לא מסתיים רק בעליית מחירי החשמל.
שלמה מולה: המשמעות של התייקרות החשמל ב-6 אחוז - יוקר המחיה ב-6 אחוז, באופן גורף ביותר.
משה גפני: ההעלאה הזאת היתה רק בממשלה אחרת.
שי חרמש: לכן החלפנו אותה.
גאלב מג'אדלה: ביום רביעי אמרת מעל הדוכן שאתה מתגעגע לקדימה.
גאלב מג'אדלה: עכשיו אתה מאשים את ממשלת קדימה.
משה גפני: אמרתי שהיו כמה דברים לא טובים שהיא עשתה.
משה גפני: למשל, היא לקחה מפה את הפיקוח על המים.
משה גפני: היא עשתה דברים טובים – את החוק של הישיבות הקטנות.
שלמה מולה: אני חושב שמדובר בהתייקרויות שישפיעו על אורח חייהם של אזרחי מדינת ישראל, זה מס עקיף כל כל דבר, ממוצרים בסיסיים.
שלמה מולה: במיוחד מי שייפגע זה האוכלוסיות החלשות.
שלמה מולה: צריך להגיד את זה הכי ישר.
שלמה מולה: יחד עם זאת, אני רוצה לשאול את ערן, עדיין לא שכנעת אותי, איך הגעת ל-88 אחוז, ואז איך אתה אומר בעוד ארבעה חודשים, 69?
שלמה מולה: איך הגעתם?
שלמה מולה: מה החישובים?
שלמה מולה: ושאלה אחרונה שלי – אם אתה עושה טוב – אתה לגמרי מוותר על הבלו, אז העלאת המחירים בתעריפים זה אחוז אחד, אמר נציג רשות החשמל, אז אולי תוותרו קצת יותר, למען אזרחי מדינת ישראל?
משה גפני: ערן יעקב יטעה אותך, אם יגיד שהוא יודע.
משה גפני: לפני כמה שנים, העלו דרסטית את הבלו על הסולר, העלו הרבה דברים.
משה גפני: היתה צעקה גדולה, וכתוצאה ממנה, גם נראה בצו הבא, היה ישבון – אמרו שנחזיר לתחבורה הציבורית ולרכבת ולמוניות, ובסוף, באותו הסדר שעשו אז, מי שישלם זה השכבות החלשות, אחרי כל ההסדרים.
משה גפני: זה היה, נדמה לי, ב-2005.
שלמה מולה: לשר האוצר קוראים נתניהו.
משה גפני: הירשזון היה יושב-ראש ועדת הכספים, הוא ניהל את המשא ומתן.
משה גפני: במשא ומתן הם דיברו על 70 אחוז, אמרו שזה מדי הרבה, אז אמרו אחרי זה: 65 אחוזים, והגיעו ל-69 אחוזים – מזה נולד העניין.
משה גפני: זה לא חשבון מתמטי; היה משא ומתן, ומאז הם משתמשים במספר הזה, ועכשיו אומרים: נעלה את זה יותר, כי יש מחאה חברתית, והמסים העקיפים פוגעים בעיקר בשכבות החלשות, כי לעשירים זה לא כל כך משנה – ישלמו יותר, פחות חשמל, ואז הגענו לנקודה המאוד בעייתית עכשיו – אפשר לא להעלות את מחיר החשמל בכלל, אם הממשלה תוותר בכלל על הבלו על הדלק.
משה גפני: אמרת שיורד 6 אחוזים.
מנחם קמיש: זה פריסה.
מנחם קמיש: את ההנחה של הבלו גם צריך לפרוס, ואז התרומה של 6 אחוז על פני שלוש שנים זה 2 אחוז בשנה.
משה גפני: אבל אם יפרסו גם את הפטור מהבלו?
משה גפני: אז במקום 6 יהיה 4.
יצחק וקנין: בכל מקרה תהיה עלייה של 4 אחוז.
יצחק וקנין: המציאות של חברת החשמל מחייבת.
יצחק וקנין: אין לה ברירה, לחברת חשמל.
יצחק וקנין: הדרך היחידה שאולי תהיה הפחתה יותר גדולה בעלייה, זה שיהיה רק גז.
משה גפני: יש פה מישהו שמוסמך לפטור לגמרי מהבלו על הסולר, מבחינת הממשלה?
משה גפני: כלומר אם ננהל עכשיו משא ומתן, יש מישהו שמוסמך לקבל החלטה כזאת?
ערן יעקב: ההחלטה, כמו שהיא כרגע, עברה את כל הגופים המוסמכים.
משה גפני: זו אמירה מעליבה.
משה גפני: גם אנחנו בעניין; אנחנו לא פה בתור סטטיסטים.
משה גפני: האם יש מישהו מוסמך, לנהל אתנו עכשיו משא ומתן?
שלמה מולה: אנחנו לא חייבים לקבל את מה שהממשלה אומרת.
משה גפני: אבל הם מביאים דבר טוב, אנחנו רוצים לאשר את זה.
ערן יעקב: המשמעות של לומר שאין גביית סולר, זה לוותר לפחות על 1.3 מיליארד.
משה גפני: אבל אתם מוותרים על 4.2.
משה גפני: אדבר עם שר האוצר היום.
ערן יעקב: זה 1.3 מיליארד שקל נוספים ב-2012, ואתה יודע מה המצב ב-2012.
משה גפני: שר האוצר אומר שהולך להיות רע, ואני אומר שהולך להיות טוב.
משה גפני: נראה מי יצדק.
משה גפני: אמרתי לו את זה גם לפני שנתיים.
משה גפני: הוויכוח של המשבר הכלכלי עולמי היה כאן.
משה גפני: אמרתי: הלא הקב"ה מנהל את העולם – תראה שיהיה טוב, והיה טוב.
משה גפני: בבקשה, חברת החשמל.
דינה בירן: מדובר בהנחה שתאפשר למתן את העלייה בתעריפי חשמל, רק אנחנו חושבים שלפחות בתום ארבעת החודשים צריך לבדוק את הנושא שוב לאור הכמויות הגדולות של סולר שנצרוך בחודשי הקיץ.
דינה בירן: הייצור בסולר הוא יקר משמעותית מהגז, ולכן גם אם אתה מוריד את הבלו, תעריפי החשמל עולים משמעותית – פי חמישה, ששה.
משה גפני: מה הגירעון של חברת החשמל?
משה גפני: נכון מה שאומר חבר הכנסת וקנין?
משה גפני: ידוע.
משה גפני: כמה הגירעון של חברת החשמל?
שי חרמש: זה חוב מצטבר – לא גירעון.
יצחק וקנין: ראיתי בוועדת הכספים שהיינו ב-40 מיליארד ועלינו ל-50, ל-55.
פניה קירשנבאום: איך קוראים לחוב מצטבר?
שי חרמש: זה חוב מצטבר על פני 30 שנה, שהתעריפים החליטה על תעריפים זולים מדי, וצברה את הגירעון.
שי חרמש: זה בידי הממשלה.
משה גפני: מה אתה מבלבל במוח?
משה גפני: זה בגלל שלקחו מכס, לקחו מס, כי לקחו בלו.
ערן יעקב: זה לא קשור.
משה גפני: בסוף אנחנו הצרכנים אשמים – אתם 100 אחוז.
משה גפני: לא לקחו בלו על הסולר?
ערן יעקב: לקחו, אבל יש רציונל לגביית בלו על הסולר.
משה גפני: קודם היה רעיוני, אחרי זה תיאורטי, ומה עכשיו?
משה גפני: בגלל הצרכנים הגירעון.
משה גפני: אולי הגירעון בגלל המשכורות של עובדי חברת החשמל?
משה גפני: אולי בגלל ההטבות שלהם?
משה גפני: אולי בגלל עוד כמה סיבות ולא בגלל הצרכנים?
משה גפני: אולי בגלל שלקחתם כסף?
משה גפני: אולי בגלל הניהול?
משה גפני: הכול הצרכנים.
משה גפני: האיש בשכונת הארגזים שמשתמש במאוורר.